CELEX: 32004L0043
Language: mt
Date: 2004-04-13 00:00:00
Title: Id-Direttiva tal-Kummissjoni 2004/43/KE tat-13 ta' April 2004 li temenda d-Direttiva 98/53/KE u d-Direttiva 2002/26/KE dwar il-metodi tat-teħid tal-kampjuni u l-metodi ta' l-analiżi għall-kontroll uffiċjali tal-livelli aflatoksin u okratoksin A fl-ikel għat-trabi u t-tfal żgħarTest b'relevanza għaż-ŻEE.

Avviż Legali Importanti

|

32004L0043

Official Journal L 113 , 20/04/2004 P. 0014 - 0016

		Id-Direttiva tal-Kummissjoni 2004/43/KEtat-13 ta' April 2004li temenda d-Direttiva 98/53/KE u d-Direttiva 2002/26/KE dwar il-metodi tat-teħid tal-kampjuni u l-metodi ta' l-analiżi għall-kontroll uffiċjali tal-livelli aflatoksin u okratoksin A fl-ikel għat-trabi u t-tfal żgħar(Test b'relevanza għall-FEE)IL-KUMMISSJONI TAL-KOMUNITAJIET EWROPEJWara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 85/591/KEE ta' l-20 ta' Diċembru 1985 dwar l-introduzzjoni tal-metodi tat-teħid tal-kampjuni u l-analiżi għas-sorveljanza ta' oġġetti ta' l-ikel maħsuba għall-konsum tal-bniedem [1], u b'mod partikolari l-Artikolu 1 tiegħu,Billi:(1) Ir-Regolament tal-Kummissjoni (KE) Nru 466/2001 tat-8 ta' Marzu li jistabbilixxi l-livelli massimi għal ċerta kontaminazzjoni fl-affarijiet ta' l-ikel [2] jistabbilixxi limiti massimi għal aflatoksin B1, aflatoksin M1u okratoksin A fl-ikel għat-trabi u t-tfal żgħar(2) It-teħid ta' kampjuni jilgħab part kruċjali fil-preċiżjoni ta' l-istabbiliment tal-livelli ta' aflatoksins u okratoksin A. Id-Direttiva tal-Kummissjoni 98/53/KE tas-16 ta' Lulju 1998 li tniżżel il-metodi tat-teħid tal-kampjuni u l-metodi ta' l-analiżi għall-kontroll uffiċjali tal-livelli ta' ċerti kontaminazzjonijiet fl-affarijiet ta' l-ikel [3] u d-Direttiva tal-Kummissjoni 2002/26/KE tat-13 ta' Marzu 2002 li tniżżel il-metodi tat-teħid tal-kampjuni u l-metodi ta' l-analiżi għall-kontroll uffiċjali tal-livelli ta' okratoksin A fl-affarijiet ta' l-ikel [4] għandhom ikunu emendati biex jinkludu dispożizzjonijiet dwar l-ikel għat-trabi u għat-tfal żgħar.(3) Tkun ta' importanza kbira li r-riżultati analitiċi jkunu rrapportati u interpretati b'mod uniformi sabiex ikun żgurat metodu armonizzat ta' rafforzar fuq l-Unjoni Ewropea. Dawn ir-regoli ta' interpretazzjoni huma ta' applikazzjoni għar-riżultat analitiku miksub mill-kampjun għall-kontroll uffiċjali. Fil-każ ta' l-analiżi għal skopijiet ta' difiża jew ta' arbitru, ir-regoli nazzjonali japplikaw.(4) Id-Direttivi 98/53/KE u 2002/26/KE għandhom għalhekk ikunu emendati b'hekk.(5) Il-miżuri pprovduti f'din id-Direttiva huma skond l-opinjoni tal-Kumitat Permanenti tal-Linja ta' l-Ikel u s-Saħħa ta' l-Annimali,ADOTTAT DIN ID-DIRETTIVA:Artikolu 1L-Annessi I u II tad-Direttiva 98/53/KE huma emendati kif ippreżentat fl-Anness I ta' din id-Direttiva.Artikolu 2L-Annessi I u II tad-Direttiva 2002/26/KE huma emendati kif ippreżentat fl-Anness II ta' din id-Direttiva.Artikolu 31. L-Istati Membri għandhom iġibu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex jimxu ma' din id-Direttiva sa l-aktar tard 12-il xahar mid-dħul fis-seħħ tiegħu. Għandhom imbagħad jikkomunikaw lill-Kummissjoni t-test ta' dawk id-dispożizzjonijiet u tabella ta' korrelazzjoni bejn dawk il-dispożizzjonijiet u din id-Direttiva.Meta l-Istati Membri jadottaw dawk id-dispożizzjonijiet, dawn għandhom ikollhom riferenza għal din id-Direttiva jew jkunu akkumpanjati bl-imsemmija riferenza fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif it-tali riferenza għandha ssir.2. L-Istati Membri għandhom jikkomunikaw lill-Kummissjoni t-testi tad-dispożizzjonijiet tal-liġi nazzjonali li huma jadottaw fil-qasam kopert minn din id-Direttiva.Artikolu 4Din id-Direttiva għandh tidħol fis-seħħ fl-20 jum ta' wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.Artikolu 5Din id-Direttiva hija indirizzata lill-Istati Membri.Magħmula fi Brussel, fit-13 ta' April 2004.Għall-KummissjoniDavid ByrneMembru tal-Kummissjoni[1] ĠU L 372, tal-31.12.1985, p. 50. Id-Direttiva kif emendata mir-Regolament (KE) Nru 1882/2003 (ĠU L 284, tal-31.10.2003, p. 1).[2] ĠU L 77, tas-16.03.2001, p. 1. Ir-Regolament kif l-aħħar emendat mir-Regolament (KE) Nru 455/2004 (ĠU L 74, tat-12.3.2004, p. 11).[3] ĠU L 201, tas-17.7.1998, p. 93. Id-Direttiva kif l-aħħar emendata mid-Direttiva 2003/121/KE (ĠU L 332, tad-19.12.2003, p. 38).[4] ĠU L 75, tas-16.3.2002, p. 38.--------------------------------------------------L-ANNESS IL-Annessi I u II tad-Direttiva 98/53/KE huma emendati kif ġej:1. Fl-Anness I tad-Direttiva 98/53/KE il-punt 5.7 li ġej jiddaħħal wara l-punt 5.6:"5.7. Ikel maħsub għat-trab u għat-tfal żgħar5.7.1. Proċedura għat-teħid ta' kampjuniIl-proċedura għat-teħid ta' kampjuni kif imsemmija għall-ħalib u għall-prodotti li joħorġu minnu kif ukoll għall-ikel kompost fil-punti 5.4, 5.5 u 5.6 tapplika.5.7.2. Aċċettazzjoni tal-lott- Aċċettazzjoni jekk il-kampjun totali jkun konformi mal-limitu massimu, wara li jkunu kkunsidrati l-inċertezza fil-kejl u l-korrezzjoni għall-irkupru,- Tiċħid jekk il-kampjun totali jaqbeż il-limitu massimu mingħajr dubju raġonevoli, wara li jkunu kkunsidrati l-inċertezza fil-kejl u l-korrezzjoni għall-irkupru."2. Fl-Anness II, il-punt 2 għandu jaqra kif ġej:"2. Trattament tal-kampjun kif riċevut fil-laboratorjuItħan fin u ħawwad sew kull kampjun tal-laboratorju bl-użu ta' proċess li ntwera li jikseb omoġenizzazzjoni kompluta.Fil-każ li japplika l-livell massimu għall-materja niexfa, il-kontenut tal-materja niexfa għandu jkun stabbilit fuq parti mill-kampjun omoġenizzat, bl-użu ta' proċedura li ntweriet li tistabbilixxi b'mod preċiż il-kontenut tal-materja niexfa."--------------------------------------------------L-ANNESS IIL-Annessi I u II tad-Direttiva 2002/26/KE huma emendati kif ġej:1. L-Anness I huwa emendat kif ġej:(a) il-punt 4.6 għandu jaqra kif ġej:"4.6. Proċeduri għat-teħid tal-kampjuni ta' l-ikel maħsub għat-trab u għat-tfal żgħarIl-proċedura għat-teħid tal-kampjuni kif imsemmija għaċ-ċereali u l-prodotti taċ-ċereali fil-punt 4.5 ta' dan l-Anness tapplika. Dan ifisser li n-numru ta' kampjuni taż-żjieda li għandhom jittieħdu jiddependi fuq it-toqol tal-lott, b'minimu ta' 10 u massimu ta' 100, skond it-Tabella T fil-punt 4.5.- It-toqol tal-kampjun taż-żjieda għandu jkun ta' madwar 100 gramma. Fil-każ ta' lottijiet fl-ippakkjar bl-imnut, it-toqol tal-kampjun taż-żjieda jiddependi fuq it-toqol ta' l-ippakkjar bl-imnut.- Toqol tat-teħid totali tal-kampjuni = 1 sa 10 kg imħawwda biżżejjed."(b) il-punt 4.7 li ġej huwa mdaħħal:"4.7. Teħid ta' kampjuni fl-istadju ta' l-imnutIt-teħid tal-kampjuni ta' l-affarijiet ta' l-ikel fl-istadju ta' l-imnut għandu jsir fejn possibbli mad-dispożizzjonijiet tat-teħid tal-kampjuni ta' hawn fuq. Fejn dan mhux posibbli, proċeduri effettivi oħra għat-teħid ta' kampjuni fl-istadju ta' l-imnut jistgħu jintużaw, sakemm jiżguraw rappreżentanza biżżejjed għal-lott li ttieħdu l-kampjuni minnu."(ċ) il-punt 5 għandu jaqra kif ġej:"5. Aċċettazzjoni tal-lott jew ta' sublott- Aċċettazzjoni jekk il-kampjun totali jkun konformi mal-limitu massimu, wara li jkunu kkunsidrati l-inċertezza fil-kejl u l-korrezzjoni għall-irkupru,- Tiċħid jekk il-kampjun totali jaqbeż il-limitu massimu mingħajr dubju raġonevoli, wara li jkunu kkunsidrati l-inċertezza fil-kejl u l-korrezzjoni għall-irkupru."2. L-Anness II huwa emendat kif ġej:(a) il-punt 2 għandu jaqra kif ġej:"2. Trattament tal-kampjun kif riċevut fil-laboratorjuItħan fin u ħawwad sew kull kampjun tal-laboratorju bl-użu ta' proċess li ntwera li jikseb omoġenizzazzjoni kompluta.Fil-każ li japplika l-livell massimu għall-materja niexfa, il-kontenut tal-materja niexfa għandu jkun stabbilit fuq parti mill-kampjun omoġenizzat, bl-użu ta' proċedura li ntweriet li tistabbilixxi b'mod preċiż il-kontenut tal-materja niexfa."(b) il-punt 4.4 għandu jaqra kif ġej:"4.4. Kalkolu ta' l-irkupru u rrapportar tar-riżultatiIr-riżultat analitiku għandu jkun irrapportat irranġat jew mhux irranġat bl-irkupru. Il-mod ta' rrapportar u l-livell ta' rkupru jridu jkunu rrapportati. Ir-riżultat analitiku irranġat għall-irkupru għandu jintuża biex jeżamina l-konformità (ara l-Anness I, punt 5)Ir-riżultat analitiku għandu jkun irrapportat bħala x +/- U, fejn x huwa r-riżultat analitiku u U huwa l-inċertezza mkabbra tal-kejl.U huwa l-inċertezza mkabbra, bl-użu ta' fattur ta' kopertura ta' 2 li jagħti livell ta' kunfidenza ta' madwar 95 %."--------------------------------------------------